CELEX: 31996D0657
Language: el
Date: 1996-11-12 00:00:00
Title: 96/657/ΕΚ: Απόφαση της Επιτροπής της 12ης Νοεμβρίου 1996 που επιτρέπει στην Ιταλία να συνεχίσει τον πειραματισμό νέας οινολογικής πρακτικής (Το κείμενο στην ιταλική γλώσσα είναι το μόνο αυθεντικό)

Avis juridique important

|

31996D0657

96/657/ΕΚ: Απόφαση της Επιτροπής της 12ης Νοεμβρίου 1996 που επιτρέπει στην Ιταλία να συνεχίσει τον πειραματισμό νέας οινολογικής πρακτικής (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 299 της 23/11/1996 σ. 0029 - 0030

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Νοεμβρίου 1996 που επιτρέπει στην Ιταλία να συνεχίσει τον πειραματισμό νέας οινολογικής πρακτικής (Το κείμενο στην ιταλική γλώσσα είναι το μόνο αυθεντικό) (96/657/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1592/96 (2), και ιδίως το άρθρο 26 παράγραφος 3,Εκτιμώντας:ότι έχει επιτραπεί στην Ιταλία η πειραματική χρησιμοποίηση της λυσοζύμης στην οινοποίηση ώστε να μειωθεί η χρησιμοποίηση του θειώδους ανυδρίτη και ότι έχει ανακοινώσει τα αποτελέσματα του πειραματισμού αυτού για τις περιόδους 1993/94, 1994/95 και 1995/96 7 ότι τα αποτελέσματα για τα οποία συντάσσονται εκθέσεις που ανακοινώνονται στην Επιτροπή είναι ιδιαίτερα ενθαρρυντικά αλλά παραμένουν ατελή 7ότι τα άλλα κράτη μέλη έχουν ενημερωθεί για το αποτέλεσμα του πειραματισμού αυτού 7ότι η Ιταλία υπέβαλε στην Επιτροπή αίτηση παρατάσεως των δοκιμών αυτών για τρεις συμπληρωματικές περιόδους, δηλαδή για τις περιόδους 1996/97, 1997/98 και 1998/99 7 ότι ο πειραματισμός αφορά στον έλεγχο της μηλογαλακτικής ζύμωσης των ερυθρών οίνων, στο σχηματισμό αφρού στους αφρώδεις οίνους και στην παλαίωση των οίνων 7ότι οι πειραματισμοί αυτοί πρέπει να αφορούν ήδη την οινοποίηση της συγκομιδής του 1996 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχειρίσεως οίνων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Επιτρέπεται στην Ιταλία να συνεχίσει πειραματικά τη χρήση της λυσοζύμης στη διαδικασία της οινοποίησης, έως τις 31 Αυγούστου 1999, για ανώτατο όγκο 50 000 εκατολίτρων για καθεμία από τις περιόδους εμπορίας 1996/97, 1997/98, 1998/99 και με τους όρους που προβλέπονται στο άρθρο 26 του κανονισμού (ΕΟΚ) αριθ. 822/87.Άρθρο 2 Η παρούσα απόφαση απευθύνεται στην Ιταλική Δημοκρατία.Βρυξέλλες, 12 Νοεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 84 της 27. 3. 1987, σ. 1.(2) ΕΕ αριθ. L 206 της 16. 8. 1996, σ. 31.